ममता बनर्जी के समर्थन में आए राहुल गांधी, बोले- कांग्रेस कंधे से कंधा मिलाकर ममता के साथ है  
ममता बनर्जी के समर्थन में उतरे राहुल गांधी
बोले- कांग्रेस उनके साथ कंधे से कंधा मिलाकर खड़ी है
राहुल गांधी ने बीजेपी पर भी साधा निशाना
I spoke with Mamata Di tonight and told her we stand shoulder to shoulder with her.
The happenings in Bengal are a part of the unrelenting attack on India's institutions by Mr Modi & the BJP.
The entire opposition will stand together & defeat these fascist forces.
 
इस बीच, कांग्रेस ने कोलकाता में सीबीआई की कार्रवाई को 'दुर्भावनापूर्ण' और संघीय राजव्यवस्था पर 'हमला' करार दिया. कांग्रेस प्रवक्ता अभिषेक मनु सिंघवी ने कहा कि पश्चिम बंगाल की मुख्यमंत्री ममता बनर्जी को लेकर मोदी और शाह की दुर्भावना 'जहरीली' है. उन्होंने आरोप लगाया कि भाजपा और प्रधानमंत्री 'सस्ती लोकप्रियता एवं लोगों को बांटने' के लिए राज्य में विवाद पैदा करने के लिए बेसब्र हैं ताकि 2019 के चुनावों में उन्हें थोड़ी जगह मिल जाए. सिंघवी ने दावा किया कि रविवार शाम संघीय राजव्यवस्था पर ऐसे हमले जारी रख कर मोदी सरकार ने संसद का बगैर कामकाज वाला सत्र सुनिश्चित कर दिया है.    कांग्रेस प्रवक्ता पवन खेड़ा ने संवाददाताओं से कहा कि भाजपा अपने प्रयोगों के लिए बंगाल को एक प्रयोगशाला बनाने की नाकाम कोशिश कर रही है. 
वहीं, दिल्ली के मुख्यमंत्री अरविंद केजरीवाल ने कहा, "ममता दीदी से बात की और अपनी एकजुटता जाहिर की. मोदी-शाह दोनों की कार्रवाई पूरी तरह से अजीब और अलोकतांत्रिक है". राष्ट्रीय जनता दल के राष्ट्रीय अध्यक्ष लालू प्रसाद भी तृणमूल कांग्रेस की सुप्रीमो के समर्थन में आए हैं. प्रसाद ने ट्वीट करते हुए कहा कि देश में संविधान और संवैधानिक संस्थाएं 'अप्रत्याशित संकट' का सामना कर रही हैं. उन्होंने कहा कि देश में गृह युद्ध पैदा करने की कोशिश की जा रही है. नेशनल कांफ्रेंस के नेता एवं जम्मू-कश्मीर के पूर्व मुख्यमंत्री उमर अब्दुल्ला ने भी बनर्जी का समर्थन करते हुए कहा कि राजनीतिक हथकंडे के तौर पर एजेंसी का इस्तेमाल करना सभी हदों को पार करना है.